Dubai

Dubai (arabe: دبيّ, Dābāyāʼ, da 'u probabele segnefecate "ccu strisce" o "lescèrtele" o "piccele locuste" ) jè une de le sètte emirate ca combonene le Emirate Arabe Aunìte. Se iacchije a sud d'u gurfe persiche jndr'â penisole arabe. Dubai tène 'a cchiù granna popolazzione e jè 'u seconne cchiù granne emirate pe' grannèzze nnande Abu Dhabi. Dubai e Abu Dhabi seconne 'a legislazione nazionale, sonde inoltre le uneche dòje emirate a tenè potere de vete arreguarde a questione criteche de relevanze nazionale. 'A prime menzione scritte de Dubai jè resalènde a 'u 1095, mendre 'u ccchiù andìche 'nzediamènde canosciute cumme cetate jè resalènde a 'u 1799. Dubai jè state formalmènde istituite a ll'inizie d'u XIX sèchele da 'u clan de Bani Yas, e rumase d'abbasce a 'u condrolle d'u clan fine a quanne jndr'ô 1892 'u Regne Aunìte non ge pigghie 'a tutele de Dubai. 'A collocazione sciugrafeche suve 'ô fàce addevendà 'nu 'mbortande cendre p'u commerce, e 'u puèrte suve ha accumenzate a svelupparse da ll'inizie d'u XX sèchele. Sciugrafije Dubai jè acchijate sus 'a coste d'u Gurfe Persiche de le Emirate Arabe Aunìte cchiù o mène sus a 'u levèlle d'u mare. L'emirate de Dubai confine cu Abu Dhabi a sud, Sharjah jndr'ô nord-est e cu 'u gurfe Persiche longhe totte 'a coste occidendale sove. Hatta, 'nu exclave mène 'mbortande de Dubai, jè circunnate da ttrède late da ll'Oman, mendre confine cu le emirate de Ajman a ovest e de Ras al-Khaima a nord. Dubai se spànne sus a 'na grannèzze de 4.114 km2, ca costituisce 'nu granne spannemènde oltre 'a sove iniziale grannèzze de 1.500 mi2 apprìme de le 'ndervènde de bonifeche. Dubai se iacchije a lle 'nderne d'u deserte Arabiche, comungue 'a topografije de Dubai jè averamènde defferènde da quèdde d'a vanne meridionale de le UAE, p'u fatte ca 'na granna vanne d'u paisagge de Dubai jè caratterizzate da dune renôse, mendre le deserte rocciose caratterizzane tipicamènde 'a vanne meridionale d'u paìse. 'A réne jè costituite da coralle e conchigghie squasciate e jè dìleche, pulite e vianghe. A est d'a cetata, le chianure costiere recoperte da 'u sale, canosciute cumme sabkha, lassane 'u passe a le dune de réne. Cchiù a est arrète, le dune addevendane de dimenzione cchiù granne e a cause de l'osside de ferre pigghiane 'nu certe culure russastre. 'U deserte chianeggiànde, lasse cchiù nnande 'u puèste a le Hajjar Mountains occidendale caratterizzate da 'nu profile frastagliate cu vette ca pòtene arrevà a le 1.300 metre, ca costeggiane 'u confine de Dubai 'mbrà l'Oman e Hatta. Clime Dubai tène 'nu clime deserteche. 'A staggione estive dure pratecamènde da metate abbrìle a metate novèmmre cu temberature masseme sembe suse a le 30 °C. Luglie e aguste sonde le mise cchiù calle cu temberature masseme 'ndorne a le 42 °C (quacche vôte se pòte arregestrà punde fine a 47-48 °C) e mineme sembe assaje de suse a le 30 °C. L'umidetate, ce se cunde 'a presenza d'u mare, fàce addevendà 'nvivibbele 'a cetata tande da fàce fuscere le emire jndr'â lle residenze estive cchiù a lle 'nderne. 'A temberature d'u mare, jndr'ô mese de settèmmre, pòte arrevà e superà pure le 35 °C rendenne 'u Gurfe Persiche 'u luèche jndre cui tremèndere le temberature marine cchiù alìrte de totte 'a Terre. 'A staggione 'mbìernale jè assaje piccele: dure da metate decèmmre a metate febbrare e vede congendrate jndre quiste mise quase totte le precipitazzione annuale, mediamènde 100-150mm me cu ferzute irregolaretate ogne anne. Le episodie de chiogge, quanne capitane, sonde sporadeche me viulènde e pòtene ccrejà assaje prubbleme jndr'â cetata. Le temberature masseme jndr'â lle mise 'mbìernale se iacchijene 'ndorne a le 24-25 °C e subiscene granne cangiaminde: spesse 'u viènde calle ferzute d'u deserte arabiche pòte arreportà 'u calle estive a 'u prezze de tembeste de réne e viènde, sùbbete cchiù nnande rembiazzate da arije frische accumbagnate da 'na diminuzione veloce-veloce d'a temberature pure de cchiù de 10 °C. Le mineme difficilmènde scènnene d'abbasce a le 12 °C pure ce jndr'â lle record ufficiale d'a cetata jè reportate 'na temberature de 7 °C.. Relaziune 'ndernazionale Dubai jè gemellate cu 33 cetate, 'a cchiù granna vanne de le gemellagge ha avute luèche nnande 'u 2002. Yerevan, Armenie Barcellone, Spagne Beirut, Lìbbane Brisbane, Australie Busan, Coree d'u Sud Caracas, Venezuela Cheb, Repubbleche Ceche Damasche, Sirie Detroit, Michigan, Statère Aunìte Dundee, Scozie, Regne Aunìte Francoforte sus 'u Mene, Germanie Ginevre, Svizzere Gold Coast, Australie Granada, Spagne Kish, Iran Guangzhou, Cine Hong Kong, Cine Istanbul, Turchie Hyderabad, Indie Kuwait City, Kuwait Los Angeles, Statère Aunìte Mandaluyong, Filippine Monterrey, Nuevo León, Messeche Mosche, Russie Newcastle upon Tyne, Regne Aunìte Nuève York, Statère Aunìte Osaka, Giappone Phoenix, Statère Aunìte San Juan Porto Rico Putrajaya, Malesie Shanghai, Cine Teheran, Iran Tripule, Libie Vancouver, Columbie Bretànneche, Canada Gandhinagar, Indie Note 'Ndruche pure Chelsea Tower Otre pruggette Uicchimedie Commons tène files multimediale sus Dubai Collegaminde fore a Uicchipèdie Dubai sus a Open Directory Project (Segnala sus a DMoz 'nu collegamende ca cendre cu l'argomende "Dubai") (EN) Site ufficiale 'Mbormazione (EN) Site ufficiale d'u Guverne de Dubai (EN) Site ufficiale d'a Municepaletata de Dubai (EN) Departemènde d'u Turisme, Commerce e Marketing 'Mbormazione sus 'a Camere de Commerce de Dubai